Document ID: /fineweb-2-swissfilter-quality_10-filterrobots/filtered/02038.jsonl.gz/69

Quai ch'aveva entschet cun tschintg lavurers ed in sulet client, è oz ina firma cun 40 lavurers. Il possessur Herbert Stieger e ses team han influenzà durant quels 15 onns la digitalisaziun en Surselva. La fatschenta «informatica» è spezialisada sin clientella da fatschenta e porscha a quellas schliaziuns digitalas.
En 15 onns è sa midà bler
La prestaziun dals computers è bler pli gronda, ma er tut quai che ha da far cun l’internet è daventà pli spert. Sco che Herbert Stieger ha ditg, saja dentant era la clientella sa midada. Oz è tut quai che ha da far cun la digitalisaziun insatge dal mintgadi e sa chapescha da sasez. Uschia saja era la pazienza da la clientella sa midada. Tenor il motto, i sto simplamain funcziunar e basta.
Prognosas nua che la digitalisaziun è a fin, quai na gughegia nagin da far. Las prognosas fatgas avant 15 onns èn il pli probabel gia daditg surpassadas, ed uschia pon ins dir, total digital è realitad ed avegnir.
RR actualitad 08:00